24/04/2012 | Administración LocalMunicipal
Padrón
Anuncio de notificación de resolución de incoación de expediente de reposición da legalidade urbanística

Intentada a notificación da Resolución do Alcalde do Concello de Padrón número 329/2011, do 1 de xuño, a don PHILIP ANDREW GOMEZ SALAZAR COBEÑAS na súa condición de persoa interesada no expediente administrativo de reposición da legalidade urbanística pola construcción dun galpón na finca nº 163-164 C-2 sita en Extramundi, Padrón, e resultando infructuosa a práctica daquela no último enderezo coñecido do mesmo, procédese, de conformidade co disposto no artigo 59.5 da Lei 30/1992, de 26 de novembro, de réxime xurídico das administracións públicas e do procedemento administrativo común (LRXPAC), a practicar a notificación a través da inserción do presente anuncio no Boletín Oficial da Provincia así como no Taboleiro de Anuncios do Concello do seu último enderezo coñecido, con transcripción literal da resolución adoitada: Primeiro. En data 15 de outubro de 2010 ten entrada no Concello, con número de rexistro 8676, denuncia formulada por Dª Maria Romina Chatelain Arastell contra D. Joaquin Pedro Diouri Turull e D. German Emilio Ebere Ardiles na que, en esencia, se pon de manifesto a construcción dun galpón dunhas dimensións de 85 m2 aproximadamente polo primeiro dos denunciados e a construcción doutro galpón, este de 63 m2, polo segundo dos denunciados, en ambos casos sen contar coa preceptiva licenza. Achégase coa denuncia copia dos certificados emitidos pola Secretaria do Concello de que non consta licenza de obras para a construcción dos galpóns, fotografías dos galpóns e dos cabalos, así coma da contaminación por puríns que tamén se denuncia no escrito, así coma plano de situación das fincas. Segundo. En data 5 de maio de 2011 o arquitecto municipal Nasreen Garcia Muñoz Amieiro informa a denuncia presentada, referindo en esencia que os galpóns foron construidos sen licenza e que a súa legalización resulta inviable. Terceiro. En data 16 de maio de 2011 a denunciante presenta copia da denuncia interposta o 15 de outubro. Cuarto. En data 31 de maio de 2011 o asesor xurídico en materia de urbanismo Lorenz De Ciria Biencinto informa a denuncia presentada, recomendando a incoación de expediente de reposición da legalidade. Primeiro. Considerando o informado polo arquitecto municipal en data 5 de maio de 2011 e polo asesor xurídico en materia de urbanismo en data 31 de maio de 2011, e os argumentos nos referidos informes contidos que son asumidos por esta resolución coma motivación, en base ao artigo 89.5 da lei 30/1992, de 26 de novembro, de réximen xurídico e do procedemento administrativo común (LRXPAC). Segundo. Considerando as competencias atribuidas ao Alcalde nos artigos 209 e 210 da lei 9/2002, do 30 de decembro, de ordenación urbanística e protección do medio rural de Galicia (LOUG). Primeiro. Incoar expediente de reposición da legalidade urbanística pola construcción dun galpón dunha superficie aproximada de 55 m2 por parte de D. PHILIP ANDREW GOMEZ SALAZAR COBEÑAS na finca nº 163-164 C-2 sita en Extramundi, Padrón, sen contar coa preceptiva licenza municipal. Segundo. Notificar a presente resolución a tódalas persoas interesadas no expediente coa indicación de que non pon fin á vía administrativa, sen prexuízo de que poidan presentar as alegacións que estimen oportunas e pertinentes para a súa consideración na resolución que poña fin ao procedemento. Terceiro. Dar conta ao Pleno da presente resolución na primeira sesión ordinaria que se convoque.>> Padrón, 12 de abril de 2012. O alcalde, Asdo. Antonio Fernández Angueira.